laion/Wikipedia-Exotic huggingface dataset:
Auto-GPT

Auto-GPT הוא סוכן חכם המסוגל לפרק משימה שהוקצתה לו בשפה טבעית ולהסיק לבד אילו משימות עליו לבצע באינטרנט ובכלים אחרים באיטרציה אוטומטית. מאחר שהוא משתמש ב-API של GPT-3.5 ו-GPT-4 הוא הפך לאחד היישומים הראשונים המשתמשים ביכולות הבינה המלאכותית של OpenAI לביצוע משימות באופן אוטונומי. בניגוד למערכות בינה מלאכותית אחרות דוגמת ChatGPT, המחייבות הזנה של פקודות ידניות לכל פעילות שהמשתמש מעוניין לבצע, Auto-GPT בונה בעצמה יעדי משנה פונקציונליים להשגת המטרה ללא צורך בקלט אנושי מתמיד. Auto-GPT מסוגל לכתוב ולשפר את הקוד של עצמו וכן לבצע ניפוי שגיאות, לפתח ולשפר את עצמו. כברירת מחדל, הוא יכול לבצע משימות אלו רק עבור תוכניות חדשות ופשוטות יחסית או כאלו שהועתקו מ-Git. היא לא יכולה לשנות את מערכת הבסיס שלה או כל דבר הקשור למערכות ה-GPT שבהן היא משתמשת. Auto-GPT מנהל אחסון זיכרון לטווח קצר וארוך על ידי גישה לקריאה ולכתיבה של מסדי נתונים וקבצים, מנהל את דרישות האורך של תיבת דו-שיח, יכול לבצע פעולות מבוססות אינטרנט כגון חיפושי אינטרנט, מילוי טפסי אינטרנט ואינטראקציה עם ממשקי API ללא השגחה. הוא כולל גם תכונת טקסט לדיבור. על מנת להנות מכל אפשרויות המערכת, המשתמש נדרש להתקין על מחשבו מספר תוכנות ולבצע פעולות התקנה וחיבור לAPI. ב-14 במרץ 2023 OpenAI הוציאה את מודל השפה הגדולה GPT-4. במהלך בדיקות אבטחה טרום-שחרור, חוקרי "הצוות האדום" של החברה גילו שניתן לאפשר ל-GPT-4 לבצע פעולות בעולם האמיתי כגון פתירת CAPTCHA וכדומה. צוות חוקרים ממיקרוסופט קבע כי בהתחשב ביכולות הרחבות של GPT-4 ברמות המתקרבות לאלו של בני אדם, ניתן לראות את GPT-4 "באופן סביר כגרסה מוקדמת (אך עדיין לא שלמה) של מערכת בינה מלאכותית מסוג בינה מלאכותית חזקה (AGI)". החוקרים גם ציינו שהניסויים שלהם מצאו עדיין מגבלות משמעותיות במערכת. Auto-GPT שוחרר ב-30 במרץ 2023 על ידי טוראן ברוס ריצ'רדס, מייסד חברת משחקי הווידאו Significant Gravitas Ltd. זמן קצר לאחר מכן, הוא הפך לטרנד המוביל ב-GitHub. בנוסף להיותו מושפע מטעויות וחוסר דיוק בGPT, Auto-GPT מתקשה לעיתים קרובות להישאר "מרוכז" במשימות העומדות על הפרק, מבלי ללכת לאיבוד במשימות מורכבות שלא לצורך. כמו כן, לאחר ביצוע מוצלח של משימה, הוא בדרך כלל לא זוכר איך לעשות את זה בפעם הבאה, וכשהוא עושה את זה, כמו בעת כתיבת תוכנית, הוא לרוב לא זוכר איך להשתמש בה שוב. Auto-GPT מתקשה לפרק משימות בצורה יעילה ומתקשה להבין את ההקשרים של הבעיות וכיצד המטרות חופפות. AgentGPT הוא התוסף המשלב את AutoGPT בדפדפן האינטרנט, ומאפשר למתכנתים ליצור סוכנים משלהם. הרחבה נוספת היא ChaosGPT. אתר האינטרנט הרשמי של Auto-GPT רפאל קאהאן, Auto-GPT: הדור הבא של הבינה המלאכותית, באתר ynet, 24 באפריל 2023 עידן בן טובים, ‏עדיין מתלהבים מ-ChatGPT? כנראה שעוד לא השתמשתם ב-Auto-GPT, באתר Geektime‏, 21 באפריל 2023 GPT-4 Hired Unwitting TaskRabbit Worker By Pretending to Be 'Vision-Impaired' Human Microsoft Now Claims GPT-4 Shows 'Sparks' of General Intelligence Auto-GPT Unmasked: The Hype and Hard Truths of Its Production Pitfalls
אבי פרידמן (אמן וסופר)

אבי פרידמן (נולד ב-4 ביוני 1974) הוא סופר, אמן ומאייר בפלסטלינה, אנימטור ומורה דרך ישראלי. פרידמן נולד וגדל בפתח תקווה, בנם של זאב ושרה. דור שמיני בארץ לעליית תלמידי הגר"א. בנעוריו עבר עם הוריו לאלקנה. למד בישיבה התיכונית "נתיב מאיר" בירושלים ובמכינת "בני דוד" בעלי. את שירותו הצבאי עשה כלוחם ומפקד ביחידת המסתערבים "שמשון" שפעלה ברצועת עזה. בהמשך עבר ליחידת הקומנדו "אגוז" שהוקמה מחדש ב-1995 ופעלה ברצועת הביטחון בדרום לבנון. ביחידה שימש כקצין ומפקד צוות מסלול ומבצעי של אחד מהצוותים הראשונים שהוקמו ביחידה. במילואים שירת כמפקד פלוגה ומפקד גדוד סיור ומשרת כיום ביחידת מילואים מובחרת. פרידמן למד באקדמיה לאומנות ועיצוב "בצלאל" בירושלים לתואר אנימציה באומנויות המסך ובהמשך למד לתואר שני בתוכנית "בני חיל" למפקדים בכירים במערך המילואים בנושא "צבא, אסטרטגיה וביטחון". במקביל לעיסוקו באמנות עבד כמנהל אשכול בנימין ויהודה בחברת "מודיעין אזרחי" והיה בין מקימי פרויקט ההגנ"ש (הגנת יישובים) של משרד הביטחון. היה מנהל תוכנית "רפאים" בחברת "תעש" שברמת השרון. בהמשך היה בצוות ההקמה ושימש כמנהל בכיר בהנהלת חברת "פוליסיטי" שהקימה ומנהלת את המכללה הלאומית לשוטרים בבית שמש בשיטת B.O.T. עובד כמורה דרך, כותב תוכן ומאייר ובעל פינה קבועה במגזין "אותיות וילדים". הוציא לאור ארבעה ספרי ילדים: "תפילת השבת שלי" – הוצאת "ספריית בית אל", 2010 "תפילות החגים שלי" –הוצאת "ספריית בית אל", 2012 "אבא יוצא למילואים" הוצאת "ידיעות ספרים", 2013 (יחד עם יועז הנדל) "אילק והחסידה" הוצאת "ידיעות ספרים", 2023, על עליית יהודי אתיופיה לארץ ישראל בנוסף אייר חוברות על "מעגל השנה" וסרט אנימציה בשם "את בנך את יחידך" עבור שליחי הסוכנות היהודית ועיצב קמפיינים עבור ארגונים וחברות נוספות. הוא כתב ספר היסטוריה צבאית: "יחידת המסתערבים שמשון", יחד עם ד"ר עידן ירון שייצא לאור בהוצאת "מערכות", בשנת 2023. מאז 2017, הוא בעל פינת יצירה בפלסטלינה "קל וחומד" במגזין "אותיות וילדים". תערוכות ופרסים: מקום שני תחרות "סוכות מדברות" בית אבי-חי ירושלים, 2012 תערוכת "פלסטלינה art" מוזיאון יפו, 2018 השתתפות בתערוכת גלויה "צבע טרי", גני התערוכה, 2018 היה נשוי לד"ר בתיה פרידמן רופאה מומחית לפסיכיאטריה ואבא לשתי בנות. בזוגיות עם אתי כהן. גר בירושלים. מדיה וקבצים בנושא אבי פרידמן בוויקישיתוף אתר האינטרנט הרשמי של אבי פרידמן סרט אנימציה קצר "את בנך את יחידך" גלעד ילון, "הקסם נוגע בכולם": הקצין הבכיר שיוצר בפלסטלינה, באתר ynet, 20 בינואר 2023 מחזור ילדות: המג"ד שמשחק בבובות, באתר ynet, 10 בספטמבר 2012 דבורה גינזבורג, המפקד משחק בבובות, 27 בספטמבר 2012 אבי פרידמן, מופיע ב"ניידת החלומות" של יהונתן רוזנהק (מתחיל ב-20:21) הספר נכנס לרשימת הספרים המומלצים של משרד החינוך
אלי בן-חנן

אלי בן־חנן (פרנק); 1 במאי 1943 – 16 בפברואר 2003, היה סופר, עיתונאי, עורך וצייר ישראלי. אלי בן־חנן הוא שמו הספרותי של אלי פרנק, בנם הבכור של יוחנן ורחל פרנק, תושבי העיר תל אביב. עוד בצעירותו פורסמו סיפורים פרי עטו בעיתונים 'דבר לילדים' ו'מעריב לנוער'. מספר שנים לאחר מכן כתב את סדרת 'התאומים', סיפורים בליווי איורים שיצאו בהוצאת ההרפתקן הצעיר. שנים לאחר מכן הוציא ספרים נוספים בהוצאת א.ד.מ. – ראשי התיבות של שם ההוצאה הם שלו ושל שותפיו להקמת הוצאת הספרים, אחיו דוד פז (פרנק) ודודו מרדכי שיינגרטן, שלימים ייסד את הוצאת הספרים 'בוסתן'. בהמשך דרכו עבד כעורך וכתב בעיתונים שונים, בהם בשבועון העולם הזה כתב וערך את המדור 'חדשות הקולנוע'. בעיתון 'היום הזה' בעריכת משה דיין, שימש כעורך דסק. בשבועון להיטון, עיתון הפופ והבידור, היה אחראי על מחלקת העיצוב והגרפיקה. בעיתון מעריב שימש כעורך מגזין 'בית וגן' ובירחון 'עולם האשה' היה עורך ואחראי על עיצוב המגזין. בן־חנן זכה לפרסום בארץ ובעולם בשל ספרו רב המכר 'אלי כהן - האיש שלנו בדמשק' המגולל את התגייסותו של אלי כהן למודיעין הישראלי על מנת לבלוש ולרגל בסוריה, בה הצליח לחבור לאנשי ממשל בשלטון הסורי ובזכות היכרות זאת נחשף למידע חשוב שהועבר למפעיליו בישראל. הספר תורגם ל-6 שפות והופץ ברחבי העולם. אלי בן־חנן הוכר גם כאמן שעסק בציור ורישומי רפידוגרף. בשנות השבעים הציג את ציוריו במספר תערוכות בהן תערוכת רחוב של אמנים בשדרות ח"ן בתל אביב ותערוכה מרישומיו שהוצגה במהלך חודש יוני בשנת 1980 בגלריה תוראל בתל אביב. ב-11 בפברואר 1969 נישא אלי בן־חנן לחיה ארד (ארדמן) ונולדו להם שתי בנות ושני בנים. התאומים, הוצאת ההרפתקן הצעיר 1963 [א]: "התאומים" בעקבות קליף ריצ'רד. 141 ע': איורים. [ב]: "התאומים" בעיר הנוער. 135 ע': איורים. המהלומה – רומן היסטורי מלחמתי על רקע מלחמת ששת הימים. הוצאת עוזי 1967 הסיירת בפעולה – ממעלליה של סיירת שריון, הוצאת עוזי 1967 אלי כהן האיש שלנו בדמשק – הוצאת א.ד.מ. והוצאת 'בוסתן' 1967 זירת היופי, הוצאת א.ד.מ. 1969 ד"ר מוות ... / דוק-דייוויס; עברית - א' בן חנן. מוציא לאור – דפוס הספר החדש 1963 אלי בן־חנן | ציורים מתערוכה בגלריה 'תוראל' בתל אביב יוני 1980, סרטון בערוץ "חדרים – סקירת אירועי שירה ופרוזה, תרבות ואמנות", באתר יוטיוב (אורך: 03:04) ביקורות על הספר אלי כהן-האיש שלנו בדמשק' באתר סימניה "ציורים מתערוכה בגלריה 'תוראל' בתל אביב יוני 1980",, באתר יוטיוב, ‏1 במאי 2023 שובו של קליף ריצ'רד – המולטי יקום של אלי אשד, באתר המולטי יקום של אלי אשד, ‏12 ביולי 2013
תופעת מרקוס גאן

תופעת מרקוס גאן היא תופעה שבה מתקיימת תנועת עפעף לא רצונית בעקבות הפעלת שרירי הלעיסה (סינקינזיס - שיתוף תנועתי בעברית). תופעה זו, אשר היא לרוב מולדת, מתאפיינת בכיווץ לא-רצוני של שריר מרים העפעף לאחר תנועות הקשורות בשרירי הלעיסה, כגון מציצה או לעיסה. במקרה זה של שיתוף תנועתי, בזמן הפעלה של שרירי הלעיסה, אשר מעוצבבים על ידי העצב המשולש (עצב קרניאלי מס' 5), תתקיים הרמה חוזרת ונשנית של העפעף העליון באותו הצד של הפנים. תנועה זו מתרחשת על ידי העצב מניע-העין (עצב קרניאלי מס' 3). קיימת אף תופעה נדירה של מרקוס גן "הפוך", בה העפעפף נע מטה בעקבות תנועות הפה. לתופעת מרקוס גאן יכולות לגרום מספר סיבות, כגון גורם גנטי, וקיימות מספר השערות בנוגע לפתופיזיולוגיה של התופעה. למרות זאת, ובדומה למקרה הכללי של שיתוף תנועתי, אין מנגנון ברור ומוסכם שמסביר את תנועות העפעף. תופעת מרקוס גאן לרוב לא דורשת התערבות, אך טיפול תרופתי או ניתוחי קיימים עבורה. מדיה וקבצים בנושא תופעת מרקוס גאן בוויקישיתוף הדגמה של תופעת מרקוס בעולל היונק חלב מבקבוק, סרטון באתר יוטיוב
ברכנו (שיר)

בַּרְכֵנוּ הוא שיר שהלחין אביהו מדינה למילים מתוך ברכת השנים, וביצע הזמר הישראלי שימי תבורי. השיר יוּעד לביצוע תבורי בפסטיבל הזמר החסידי ה־12, שהתקיים בה'תשמ"א (1980), ותבורי הגיע איתו למקום השני. השיר נכלל בעיבוד אחר באלבומו של תבורי "צעד חמישי", שהתפרסם ב־1981. לשיר ביצעו גרסאות כיסוי זהבה בן, אורן חן וחופני כהן ורועי ידיד, וכן אביהו מדינה. אביהו מדינה הלחין את השיר לביצוע שימי תבורי בפסטיבל הזמר החסידי ה־12, שהתקיים בתשמ"א (1980). הייתה זו הופעה ראשונה לתבורי בפסטיבל הזמר החסידי. לאחר הצלחות גדולות ואף זכיות בפסטיבל הזמר המזרחי בשנים קודמות, תבורי רצה להתמודד בשדה חדש. מדינה סיפר: שימי אמר: "נמאס לי להופיע בפסטיבל הזמר המזרחי. זכיתי שם כבר שלוש פעמים. אבל אם אתה גבר – בוא נלך לפסטיבל הזמר החסידי". אמרתי לו שזה נשמע מעניין, אבל שיהיה קשה כי זה משחק חוץ. לא המגרש הביתי שלנו. החלטנו ללכת על זה, וכתבתי לפסטיבל את "ברכנו". זכינו במקום השני, ואת הראשון לקח דודו פישר. — אביהו מדינה, 2020 מדינה הלחין את השיר למילים מתוך הנוסח הנאמר בחורף בברכת השנים שבתפילת שמונה עשרה, לפי נוסח תימן בלדי. מדינה, שהדגיש עד כמה הרוק נטמע בו ונוכח בשיריו ואף תיאר את המוזיקה שלו במילים "פחות מזרח ויותר רוק מערבי", נתן כדוגמה (בין השאר) את השיר "ברכנו", שעליו אמר ”זאת בכלל חזנות אשכנזית”. "ברכנו" בביצוע המקורי בתחרות פסטיבל הזמר החסידי ה־12 (בעיבוד מרטין מוסקוביץ' ובליווי תזמורת משטרת ישראל בניצוח מנשה לב-רן) נכלל באלבום שתיעד את התחרות. השיר גם נכלל, בעיבוד דוד קריבושי, באלבומו של תבורי "צעד חמישי", שפורסם ב־1981. הוא נכלל גם בכמה אלבומי אוסף של תבורי, ובאלבומי אוסף נוספים. אקורדי השיר "ברכנו" באתר Tab4u סרטון השיר "ברכנו" באתר יוטיוב מילות השיר "ברכנו" באתר שירונט "ברכנו" בביצוע שימי תבורי בפסטיבל הזמר החסידי ה־12, תשמ"א – 1980 (עיבוד: מרטין מוסקוביץ'), באתר יוטיוב "ברכנו" בביצוע אביהו מדינה, באתר יוטיוב המשפט ”בָּרְכֵנוּ ה' אֱ-לֹהֵינוּ בְּכָל מַעֲשֵׂה יָדֵינוּ וּבָרֵךְ אֶת שְׁנָתֵינוּ” נאמר בנוסח תימן כל השנה. בנוסח הספרדים הוא נאמר (בשינויים קלים) בקיץ בלבד, ובנוסח אשכנז ונוסח ספרד הוא לא נאמר בכלל. נתוני היצירה, באתר אקו"ם, בדיקה אחרונה ב־26 באפריל 2023 "ברכנו" בביצוע אביהו מדינה, באתר יוטיוב, בדיקה אחרונה ב־26 באפריל 2023 "ברכנו" בביצוע זהבה בן, באתר יוטיוב, בדיקה אחרונה ב־26 באפריל 2023 "ברכנו" בביצוע אורן חן וחופני, באתר יוטיוב, בדיקה אחרונה ב־26 באפריל 2023 "ברכנו" בביצוע רועי ידיד, באתר יוטיוב, בדיקה אחרונה ב־26 באפריל 2023 "ברכנו" בביצוע אליאור איצקוביץ', באתר יוטיוב, בדיקה אחרונה ב־30 באפריל 2023 "ברכנו" בביצוע לאה שבת, אביהו מדינה, צביקה פיק, איל גולן ועוד בתוכניתו של יוסי סיאס, 1997, באתר יוטיוב, בדיקה אחרונה ב־30 באפריל 2023 אבנר שאקי, "רציתי ללמוד לנגן, אבל נמצאתי 'בלתי מוזיקלי'. הבוחן אמר שחבל על הכסף", באתר ערוץ 7, 23 במרץ 2020, בדיקה אחרונה ב־30 באפריל 2023 בן שלו, אביהו מדינה עדיין לא סלח לתקשורת, באתר הארץ, 16 בספטמבר 2012 פסטיבל הזמר החסידי 1980, באתר סטריאו ומונו, בדיקה אחרונה ב־29 באפריל 2023 שימי תבורי – צעד חמישי (1981), באתר סטריאו ומונו, בדיקה אחרונה ב־29 באפריל 2023
סופרים

האם התכוונתם ל... הסופרים – חכמי התורה שבעל פה הראשונים שפעלו מתקופת מתן תורה ועד תקופת הזוגות קטגוריה:סופרים
שיח (פירושונים)

האם התכוונתם ל... שיח – צורה של צומח שיח (מדעי החברה) שיח (מדעי המחשב) שייח' – מנהיג בשבטים בדואיים וערביים שי"ח – שמאל ישראלי חדש ישיבת שיח יצחק (לשעבר "ישיבת שיח") שיח – סוללת עפר מלאכותית המוקמת באזורים חצי-מדבריים לאורך מדרון, בדומה לטרסה שיחה דיאלוג שיער ערווה
OV (סדרת לוויינים)

OV (באנגלית: SATAR (SATellite - Atmospheric Research), Orbiting Vehicle or OV) הייתה סדרת לוויינים אמריקאים לחקר אטמוספירה. התוכנית הופעלה על ידי חיל האוויר של ארצות הברית. בשנים 1965–1971 שוגרו 43 לוויינים מהם 37 היו שיגורים מוצלחים. בדרך כלל הלוויינים היו מטען משני במשגר וניצלו יכולת עודפת של שיגור. הסדרה התבססה על לוויין שפותח ושוגר ב-2 בפברואר 1961 והיה בצורת צינור. הוא ניצל יכולת עודפת של משגר כמטען משני. בשנת 1963 נחתם חוזה עם ג'נרל דיינמיקס. מכיוון שמשגר לוויינים וחלליות "אטלס" לטיסה תת-מסלולית כבר היה מנוצל, הלוויינים הראשונים היו מצוידים במנוע בוסטר שהיה מעביר אותם למסלול. על הלוויינים הראשונים הותקן פאנל סולארי שהספקו היה 22 ו"ט. עלות השיגור הייתה 1.25 מיליון $ לשיגור. בעזרת לווייני הסדרה בוצעו מספר ניסויים והתגלה שדה חשמלי סביב כדור הארץ. במקור הלוויינים היו מיועדים ללוויינים מסדרה ולה. כאשר יעוד זה בוטל הם הוסבו לחקר האטמוספירה. הלוויינים נבנו על ידי נורת'רופ. הם צוידו בפאנל סולארי שנתן הספק 63 ו"ט. בניגוד ללווייני הדגמים הקודמים, לוויינים אלו היו מטען ראשי של המשגר. הלוויינים נבנו על ידי Space General. הם צוידו בפאנל סולארי שנתן הספק 30 ו"ט. הלוויינים היו צריכים לתמוך בתוכנית מאוישת של חיל האוויר. הם תוכננו במעבדת המחקר של חיל האוויר נמסרו לבנייה לחברה Raytheon Technologies הלוויינים שוגרו כמטען משני של משגר. הלוויינים נבנו על ידי TRW Inc. מדיה וקבצים בנושא OV בוויקישיתוף לווייני OV1 - רשימת שיגורים מידע על לווייני הסדרה
מוט (פירושונים)

האם התכוונתם ל... מוט – מקל ארוך אישים: ג'ון ראלי מוט – מטיף ומנהיג במשך שנים רבות מטעם ימק"א לוקרישה מוט – פעילת זכויות אדם אמריקאית נוויל מוט – פיזיקאי אנגלי סטנלי מוט – גנרל בריטי מות מוטו
ג'ורג' הנרי

ג'ורג' הנרי (באנגלית: George Henry;‏ 1858 – 23 בדצמבר 1943) היה צייר סקוטי, מהבולטים באסכולת גלאזגו. הנרי נולד באירווין, צפון איירשייר, ולמד בבית הספר לאמנות של גלאזגו, ומאוחר יותר בסטודיו של מקגרגור, אך למד בעיקר בעצמו. שמו של אביו היה הנדרי וג'ורג' הסיר את ה"ד" משם משפחתו כאדם צעיר. הוא הושפע גם משיתוף הפעולה שלו עם אדוארד אטקינסון הורנל בעבודות כמו "הדרואידים" (1887). "נוף גאלווי" שלו הפך לדוגמה חשובה בגלאזגו בגלל מפתח הצבע הגבוה שלו ואופיו הדקורטיבי בעיקרו. בעקבות הנטיות האלה בילו שני החברים שנה וחצי ביפן. חשיבותו של הנרי מורכבת מהשפעתו באסכולת גלאזגו בכיוון של צבע עשיר ודקורטיבי. בנוסף לז'אנר ולנוף, הוא גם צייר פורטרטים. בהן הוא בולט יותר ביכולת הטכנית מאשר בעיבוד הדמות. תמונותיו של הנרי נמצאים באוספים ציבוריים כוללים את "השמלה הכחולה", מוזיאון קייפטאון, "הכובע האפור" באדינבורו, שני דיוקנאות בגלאזגו ואחד במונטריאול. הוא נבחר כחבר באקדמיה המלכותית הסקוטית (1902) וכחבר באקדמיה המלכותית. "הכובע השחור", דיוקן זוהר של אישה אדוארדיאנית בעלת ביטחון רב, נכלל ב-Modern Britain, תערוכה משנת 2007 בגלריה הלאומית של מלבורן. בשנת 1893 הוא נסע ליפן עם אדוארד אטקינסון הורנל, עוד אחד מ״נערי גלאזגו״ לסיור לימודי של 18 חודשים. עבודתו לאחר מכן המשיכה להיות בעלת נושאים יפניים רבים. גיישה זריחה אישה יפנית כובע קש פרגים קבלת פנים מדיה וקבצים בנושא ג'ורג' הנרי בוויקישיתוף George Henry's biography & artwork from the Permanent Collection of the Gracefield Arts Centre in Dumfries, Scotland biography & virtual representation of George Henry's artwork of Gracefield Arts Centre at exploreart.co.uk Martin, The Glasgow School of Painting (London, 1897) Caw, Scottish Painting, Past and Present (Edinburgh, 1908)
אדוארד אטקינסון הורנל

אדוארד אטקינסון הורנל (באנגלית: Edward Atkinson Hornel;‏ 11 ביולי 1864 – 30 ביולי 1933) היה צייר סקוטי של נופים, פרחים, עם ילדים. בני דורו בנערי גלאזגו קראו לו נד הורנל. הורנל נולד בבאצ'וס מארש, ויקטוריה, אוסטרליה, להורים סקוטים, והוא גדל וחי כמעט כל חייו בסקוטלנד לאחר שמשפחתו עברה חזרה לקירקודברייט ב-1866. הוא למד שלוש שנים בבית הספר לאמנות באדינבורו, ובמשך שנתיים באנטוורפן אצל צ'ארלס ורלט. בשובו מאנטוורפן ב-1885, הוא פגש את ג'ורג' הנרי וקשר את עצמו לאסכולת גלאזגו. הורנל והנרי שיתפו פעולה ב"הדרואידים" (1890), ציור תהלוכת כמרים דרואידים, שהדהים עם שילוב פוליכרום וזהב. השניים עבדו זה לצד זה כדי להשיג אפקט דקורטיבי של צבע. הורנל השתמש באומץ ובחופשיות באפקטי מרקם שנוצרו על ידי העמסה וגירוד, חיספוס, החלקה והכתמה. בשנים 1893–1894, שני האמנים בילו שנה וחצי ביפן, שם הורנל למד הרבה על עיצוב דקורטיבי יפני. בתקופה זו הם פגשו את האמן הבריטי פרסי סטורדי. באפריל 1895 ארגן סוחר האמנות אלכסנדר ריד, פטרון נסיעתם, תערוכה של יצירותיהם היפניות של הנרי והורנל שנמכרה היטב, במיוחד לסר ג'ון מקסוול סטירלינג-מקסוול. ב-1895 הוא תרם את האיור מאדאם כריסנתם לכרך הסתיו של The Evergreen: A Northern Seasonal בהוצאת פטריק גדס ועמיתיו באדינבורו. לקראת סוף שנות ה-90 הצבעים בציורים של הורנל השתנות ונעשו מעודנים והציור שלו נטורליסטי יותר, ומשלב משיכה חושנית עם משמעות רגשית ופואטית. בשנת 1901 הוא דחה את הבחירה באקדמיה הסקוטית המלכותית. הורנל היה חבר במועדון האמנות של גלאזגו, הציג בתערוכות השנתיות של המועדון. בשנת 1901 הוא רכש בית עירוני וגן בקירקודברייט, שהיה מקום מגוריו הראשי למשך שארית חייו עם אחותו אליזבת. שם הוא ביצע מספר שינויים בבית ועיצב גינה בהשראת מסעותיו ביפן. הוא גם הוסיף גלריה לציוריו. במותו הבית והספרייה נתרמו לטובת האזרחים וברוטון האוס מנוהל כעת על ידי הקרן הלאומית לסקוטלנד. יש דוגמאות ליצירותיו במוזיאונים של אברדין, באפלו, ברדפורד, סנט לואיס, טורונטו, מונטריאול, גלאזגו, אדינבורו, לידס, מנצ'סטר, האל, באת' וליברפול. אביב בין הפרחים נערה עם אווזים סתו מצעד הדרואידים הפרפר מדיה וקבצים בנושא אדוארד אטקינסון הורנל בוויקישיתוף McConkey, Kenneth; Robins, Anna Gruetzner (1995). Impressionism in Britain. Yale University Press. p. 139. Alexander Reid in Context, Frances Fowle,_vol1 The Evergreen: A Northern Seasonal: The Book of Autumn, Patrick Geddes and Colleagues, Edinburgh (1895) Glasgow Herald article 4 December 1909 ‘’The Glasgow Art Club – Interesting Exhibition National Trust for Scotland, National Trust for Scotland (באנגלית)
מי הרס את הקרקס?

"מי הרס את הקרקס?" הוא ספר ילדים מאת הסופרת הישראלית וכותבת ספרי הלימוד, נויה שגיב. הסיפור פורסם בשנת 2021 על ידי כנרת בית הוצאה לאור. הספר אויר על ידי שחר קובר, ונערך על ידי יעל גובר. הסיפור מעביר ערכים חינוכיים רבים, כמו ערכי משפחה, חברוּת בין אחים ושיתוף פעולה ביניהם. הספר תורגם לרוסית ולספרדית. בספר זה יש שתי דמויות ראשיות. עומר, הדמות הראשית, בונה קרקס בביתו. אחיו גיא, דמות ראשית נוספת, בועט בטעות בכדור והורס את הקרקס של עומר. עומר כועס ואינו מוכן לתת לגיא לעזור לו לבנות מחדש את הקרקס, אך גיא מבין כי אם הוא מקלקל, הוא יכול גם לתקן. באמצעות שיתוף הפעולה שלהם, האחים מצליחים לבנות מחדש את הקרקס וללמוד על החשיבות של רוח צוות. כשהם מגלים שהם יכולים לעזור זה לזה יחדיו הם רואים תוצאות חיוביות. סיפורם של גיא ועומר מדגים את האתגרים המשותפים לילדים במשפחות רבות, את המתחים שבין האחים ואת הצורך בשיתוף פעולה ובהבנה הדדית כדי להתגבר עליהם. הספר מעלה נושא חברתי חשוב שהוא אחריות, כי מי שיכול לקלקל – יכול לתקן. על אף שגיא הרס לעומר את הקרקס, הוא גם יכול לתקן אותו עבורו. מעבר לכך הספר מעביר המסרים של מחילה וחמלה, מכיוון שעומר מקבל את התנצלותו של אחיו וסולח לו, אף על פי שהרס לו את הקרקס. בסיפור על עומר וגיא הכותבת בחרה לכתוב אותו כסיפור מחורז. סדירות החריזה מזדמנת ובלתי עקיבה, כך שהאפקט המוזיקלי של החריזה אינו מורגש. חלק מצמדי השורות מציגים חרוז משובח, אך במקומות אחרים החרוזים מאולצים ואילוצי החריזה גוררים פה ושם תחביר לא טבעי. נויה שגיב, משקפי ראייה, באתר המפרס מי הרס את הקרקס, באתר ספריית פיג'מה, ‏2021 מי הרס את הקרקס – נויה שגיב, באתר כנרת זמורה נויה שגיב, מי הרס את הקרקס? – סקירה של רחל ביו, באתר פרלמנט הספרים, ‏אפריל 2021
פיקוד המפציצים של חיל האוויר המלכותי

פיקוד המפציצים של חיל האוויר המלכותי (באנגלית: RAF Bomber Command) היה פיקוד שריכז את יחידות המפציצים וכן יכולות התקיפה האסטרטגית של חיל האוויר המלכותי (RAF) בין 1936 ל-1968. הפיקוד הוקם ב-14 ביולי 1936 כדי לרכז את יכולות ההפצצה של חיל האוויר המלכותי במהלך תקופת ההתחמשות לקראת מלחמת העולם השנייה. עם הקמתו של הפיקוד ותחילת מלחמת העולם השנייה, שירתו בו חמישה להקים: להק 1, 2, 3, 4, ו-5. להק 2 שהיה להק מפציצים קלים, הועבר ב-1943 לחיל האוויר הטקטי השני (2TAF), ובמהלך המלחמה התווספו לפיקוד שני להקים נוספים; להק 6 (שהורכב מטייסות מפציצים של חיל האוויר המלכותי הקנדי) ולהק 8 (כוחות חלוץ והכוונה). בנוסף, בחודשי המלחמה האחרונים נוספו לפיקוד שלוש להקי הכשרה ואימון (91, 92 ו-93), להק 26 (יחידות גילוי מוקדם) ולהק 100 (לוחמה אלקטרונית). בשנות ה-60 ניהל הפיקוד את יכולות ההפצצה האסטרטגית של חיל האוויר המלכותי, בהן כוח מפציצי V (שכללו את האוורו וולקן, ויקרס ואליאנט והנדלי פייג' ויקטור). ב-30 באפריל 1968 אוחד פיקוד המפציצים עם פיקוד מטוסי הקרב לייצירת פיקוד התקיפה של חיל האוויר המלכותי, כאשר פיקוד המפציצים הפך ללהק 1 בפיקוד החדש שנוצר. פיקוד מטוסי הקרב של חיל האוויר המלכותי פיקוד החופים של חיל האוויר המלכותי סקירה של הפיקוד באתר מוזיאון המלחמה האימפריאלי.
דז'ה קורדה

דז'ה קורדה, (במקור קוֹהְן (כהן), בהונגרית: Korda Dezső;‏ 8 בינואר 1864, קישבר – 1 באפריל 1919, ציריך) היה מהנדס חשמל, יהודי-הונגרי, מעצב המכונית החשמלית הראשונה וממציא של הקבלים הסיבוביים המשתנים. (קבל משתנה הוא קבל שהקיבול שלו עשוי להשתנות באופן מכוון וחוזר באופן מכני או אלקטרוני), אביר לגיון הכבוד הצרפתי. דז'ה כהן נולד במשפחה יהודית בבודפשט. הוא השלים את לימודיו באוניברסיטה בבודפשט על שם פרנץ יוזף (כיום שמה אוניברסיטת בודפשט לטכנולוגיה ולכלכלה) ב-1885.הוא עבד בצרפת ובשווייץ: אחד ממייסדי "חברת האלקטרו-כימית של בזל" (Societe Electro-Chimie de Basel) ומנהל מפעל החשמל Société de Fives-Lilles. הוא קיבל הסמכה להוראה באוניברסיטת ציריך. תחומי פעילותו העיקריים שלו היו טכנולוגיית שידור, טכנולוגיה בתדר גבוה ומטלורגיה. הוא השיג תוצאות חלוציות בייצור של סגסוגות אלקטרו (למשל פרוסיליקון), הוא עיצב את המכונית החשמלית הראשונה. ב-13 בדצמבר 1893 קיבל פטנט על הקבל הסיבובי המשתנה (מספר 72447) בגרמניה, כך שהוא יכול להיחשב הממציא של רכיב אלקטרוטכני חשוב זה. קורדה הכין תוכניות לוויסות מימי הדנובה ועסק גם בלימודי מתמטיקה. באפריל 1907 קיבל תואר אבירות במסדר לגיון הכבוד של הרפובליקה הצרפתית. הקמת שדה חשמל במתח גבוה עם קבלים חשמליים הפקת אור עם זרמי חילופין מרובים קבל עובד באמצעות אינדוקציה הכפלת התדר של זרמים חלופיים (Multiplication de la fréquence des courants alternatifs) דז'ה קורדה בלקסיקון ביוגרפי הונגרי אתר Marked Days לקסיקון יהודי הונגרי. 1929. עורך פטר אויווארי. גישה מקוונת George Washington Pierce: Principles of wireless telegraphy, McGraw-Hill book company, New York, 1910 (ג'ורג' וושינגטון פירס: עקרונות טלגרפיה אלחוטית, חברת הספרים מקגרו-היל, ניו יורק, 1910, עמוד 114) (עם תמונה של הקבל הסיבובי של קורדה)). Az engedélyt tartalmazó BM rendelet száma/évszáma: 54522/1882. Névváltoztatási kimutatások 1882. év 8. oldal 39. sor Léonore adatbázis
איביזה (כדורגל)

אוניון דפורטיבה איביזה (בספרדית: Unión Deportiva Ibiza), הידועה בשם המקוצר איביזה, היא קבוצת כדורגל ספרדית מהעיר איביזה באיים הבלאריים. המועדון הוקם בשנת 2015 ומשחק (נכון לעונת 2022/2023) בליגה הספרדית השנייה (סגונדה דיוויסיון). אצטדיונה הביתי של הקבוצה הוא קאן מיסס (אנ') והוא מכיל 6,000 מקומות ישיבה. במשחקי הבית, הקבוצה משחקת במדים בצבעים תכלת ולבן, ובמשחקי החוץ במדים כחולים. המועדון הוקם בשנת 2015 במטרה להחליף את המועדון אוניון דפורטיבה איביזה-איוויסה (אנ') שפורק 5 שנים קודם עקב חוב של מיליון אירו. בשנותיו הראשונות שיחק המועדון בליגות השלישית והרביעית בספרד. בגביע המלך הספרדי לעונת 2019/2020 הגיע המועדון לשלב 32 האחרונות אז הפסיד 1–2 לברצלונה. בגביע המלך הספרדי של העונה שלאחר מכן הביסה הקבוצה לראשונה בתולדותיה קבוצה מהלה ליגה – ניצחון 5–2 על סלטה ויגו בסיבוב הראשון. בסיבוב השני הפסידה 2–1 לאתלטיק בילבאו בהארכה. במאי 2021 עלתה הקבוצה לראשונה אל הליגה הספרדית השנייה. ב־28 באפריל 2023, לאחר הפסד 1–0 לראסינג סנטנדר, הקבוצה ירדה אל הפרימרה דיויסיון RFEF (הליגה הספרדית השלישית). אתר האינטרנט הרשמי של ספרדית פרופיל, באתר Transfermarkt פרופיל, באתר Soccerway "Ibiza 1-2 Barcelona". BBC Sport. 22 בינואר 2020. נבדק ב-15 באפריל 2020. {{cite news}}: (עזרה) ערך זה הוא קצרמר בנושא כדורגל ספרדי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
Puerta cochera

Puerta cochera (בצרפתית: Porte cochère; בתרגום חופשי: שער הכרכרות), היא מרפסת מקורה או מדורגת המשמשת כגישה ראשית או משנית לבניין. המרפסת מאפשרת מעבר של סוס וכרכרה, וכיום גם רכב מנועי, ובכך מונעת מיושביו להיות מושפעים ממזג האוויר בעת כניסה או יציאה. ה-"פורט-קוצ'ר" עדיין נמצאים במבנים כמו מבני ציבור ובתי מלון, ומציעים גישה מקורה למבקרים ולאורחים המגיעים בתחבורה ממונעת. דלתות המוסך מאפשרות מעבר של כלי רכב, לרוב נמצאות לצד אכסדרות, עמודי אכסדרה או כניסות לתנועת בני אדם. ובנוסף לא ימצאו לצד דלתות הגישה למוסך או למוסך עצמו. מדיה וקבצים בנושא Puerta cochera בוויקישיתוף Puerta cochera, באתר אנציקלופדיה בריטניקה (באנגלית) Top 10 Design Tips to Dazzle Your Guests: The Porte Cochere, HKS Architecture Comprehensive Guide to Garage Doors - Champion Garage Door Repair, Champion Garage Door Repair, ‏1 ביוני 2022